થર્મલ પાવર સ્ટેશનની કોલોનીમાં આવેલી સિક્યુરીટી ઓફિસમાં દશેરા પર્વ નિમિતે શસ્ત્ર પૂજન કરવામાં આવ્યું હતું. શસ્ત્ર પૂજન બાદ બંદૂક દ્વારા નિશાન તાકવામાં આવે છે. વણાંકબોરી થર્મલ પાવર સ્ટેશન કોલોનીમાં દશેરા પર્વ નિમિતે શસ્ત્રપૂજનમાં અધિકારીઓ દ્વારા બંદૂક વડે વૃક્ષ પર લટકાવેલા ખાલી પીપને નિશાન તાકવામાં આવતાં હોય છે. આ પ્રથામાં ગુરૂવારે સવારે ૧૦.૧૫ કલાકે અધિકારીઓ દ્વારા વારાફરતી બંદૂક વડે નિશાન તાકવામાં આવતું હતુ. આ સમયે સુપ્રિટેન્ડ્ન્ટ એન્જિનિયર રમેશભાઈ પ્રાગજીભાઈ પટેલ બંદૂકમાંથી ફાયરિંગ કરતી વખતે બેદરકારી દાખવતાં ગનમાંથી અચાનક ગોળી છૂટતાં બાજુમાં ઉભા રહી ફોટા પાડી રહેલા અધિક મુખ્ય ઇજનેર દિલીપભાઈ એન.પંચાલને પેટમાં ગોળી વાગતાં ગંભીર ઇજાઓ પહોંચી હતી. તેઓને સારવાર અર્થે આણંદની ખાનગી હોસ્પિટલમાં ખસેડાયા હતા.